19. detsembri 2001. aasta direktiiviga 2001/106/EÜ tehakse sadamariigi kontroll teatud võimalikele ohtlikele laevadele kohustuslikuks. Liikmesriikidel tuleb teostada kontrolle tihemini ja põhjalikumalt ning pöörata kontrollimisel rohkem tähelepanu sellistele kõrge riskitasemega alustele nagu gaasi-, nafta- ja kemikaalitankerid. Lisaks võeti direktiiviga kasutusele nn must nimekiri. Sellega sai võimalikuks keelata musta nimekirja (must nimekiri on avaldatud vastastikuse mõistmise Pariisi memorandumi aastaaruandes) kantud riikide lippude all seilavate laevade sisenemine ELi sadamatesse, kui teistes sadamates tehtud eelnevate kontrollide käigus on tuvastatud ebapiisav ohutus pardal.